कांग्रेस नेता ने मांगा केंद्रीय मंत्री से काम का ब्योरा तो पत्नी को बीच में ले आए अनंत हेगड़े, बोले- 'तुम तो मुस्लिम महिला के पीछे पड़े थे'  
केंद्रीय मंत्री ने पहले दिया था विवादित बयान
कांग्रेस नेता ने निंदा करते हुए मांगा था काम का ब्योरा
अनंत हेगड़े बीच में ले आए कांग्रेस नेता की पत्नी
इसके बाद अनंत कुमार हेगड़े ने कांग्रेस नेता के सवालों का जवाब देने की बजाय, उनकी पत्नी तबू राव को बहस के बीच में ले आए. तबू राव मुस्लिम समुदाय से ताल्लुक रखती हैं. केंद्रीय मंत्री ने ट्वीट करते हुए कहा, 'मैं पक्का दिनेश जी राव के सवालों का जवाब दूंगा, लेकिन पहले वह यह खुलासा कर सकते हैं कि उनकी उपलब्धियों के साथ कौन हैं? मैं केवल उन्हें एक ऐसे शख्स के रूप में जानता हैं, जो कि एक मुस्लिम महिला के पीछे पड़े थे.'
I shall definitely answer this guy @dineshgrao's queries, before which could he please reveal himself as to who he is along with his achievements?
I only know him as a guy who ran behind a Muslim lady. https://t.co/8hVJ2wQXMU
इस पर राव ने फिर ट्वीट करते हुए केंद्रीय मंत्री को निशाना बनाते हुए जवाब दिया. राव ने ट्वीट किया, 'अनंत कुमार हेगड़े का इतने नीचे स्तर पर जाकर व्यक्तिगत मुद्दों को बीच में लाना देखकर दुख हुआ. अंदाजा लगाइए क्या ये उनकी संस्कृति की कमी है? क्या उन्होंने हमारे हिंदू धर्मग्रंथों से कुछ नहीं सीखा? अब समय जा चुका है, लेकिन वह अभी भी एक प्रतिष्ठित व्यक्ति बनने की कोशिश कर सकते हैं.'
Sad to see @AnantkumarH stoop to such low levels as to bring in personal issues.
Guess it's his lack of culture.
Guess he hasn't learnt from our Hindu scriptures.
Time hasn't run out, he can still try and become a more dignified human. https://t.co/AaX5OuUAVb
बता दें, रविवार को हेगड़े ने ताजमहल पर टिप्पणी करने से लेकर 'हिंदू लड़कियों की सुरक्षा' पर बयान दिया. हेगड़े ने कर्नाटक के कोडागु जिले में एक जनसभा को संबोधित करते हुए कहा था, 'हमें हमारे समाज की प्राथमिकता के बारे में सोचना चाहिए. हमें जाति के बारे में नहीं सोचना चाहिए. अगर कोई एक हाथ हिंदू लड़की को छूता है तो वह हाथ नहीं बचना चाहिए.' यह पहली बार नहीं है कि केंद्रीय मंत्री ने संवेदनशील मुद्दों को लेकर विवादित बयान दिया है. 
रविवार को हेगड़े ने इसके साथ ही ताजमहल पर टिप्पणी करते हुए कहा, 'ताजमहल मुस्लिमों ने नहीं बनाया था. इतिहास इसका गवाह है कि इसका निर्माण मुस्लिमों ने नहीं करवाया था. शाहजहां ने अपनी जीवनी में कहा है कि उन्होंने यह जमीन राजा जयसिम्हा से खरीदी थी. एक शिव मंदिर है, जिसे राजा परमतीर्थ ने बनवाया था, जिसका नाम तेजो महालया था. तेजो महालया का नाम बदलकर ताजमहल कर दिया गया. अगर हम सोते रहे तो हमारे ज्यादात्तर घरों के नाम मंजिल हो जाएंगे. भविष्य में भगवान राम को जहांपनाह और सीता को बीबी के नाम से बुलाया जाएगा.'